Publication: Magyar Közlöny
Issue: MK-2000-76 (Year: 2000, Number: 76)
Era: 1990-2004
Section: amelyeket az 5/1990. (IV. 12.) KöHÉM rendelet A, B és C Függeléke határoz meg;
Paragraph Index: 270

3. A motor jelölései 3.1. A jóváhagyott motoron fel kell tüntetni: 3.1.1. a motor gyártójának védjegyét vagy kereskedelmi nevét; 3.1.2. a motor típusát, a motorcsaládot (ha van), és egy egyedi motorazonosító számot; 3.1.3. Magyarország Európai Unió taggá válásától kezdődően a típusjóváhagyási számot a Tanács 97/68/EK számú irányelve VII. mellékletében leírt módon. 3.2. Ezeknek a jelöléseknek a motor egész élettartama alatt meg kell maradniuk, világosan olvashatóknak és eltávolíthatatlanoknak kell lenniük. Címke vagy tábla használata esetén azokat úgy kell felerősíteni, hogy a rögzítés a motor egész élettartama alatt fennmaradjon és a címkéket/táblákat tönkretételük vagy megrongálásuk nélkül ne lehessen eltávolítani. 3.3. A jelöléseket a motor olyan részére kell rögzíteni, amelyre a motor normális működéséhez szükség van, és amelyet a motor élettartama alatt rendes körülmények között nem kell kicserélni. 3.3.1. Ezeket a jelöléseket jól látható helyre kell felszerelni a motor működéséhez szükséges segédberendezéssel történő felszerelést követően. 3.3.2. Minden motort el kell látni egy tartós anyagból készült kiegészítő, elmozdítható táblával, melyen fel kell tüntetni a 3.1. pontban szereplő valamennyi adatot jól látható helyen kell elhelyezni a motor beépítése után. 2000/76. szám 3.4. A motorok azonosítási számának kódolása olyan legyen, hogy az tegye lehetővé a gyártási sorrend minden kétséget kizáró megállapítását. 3.5. A motoron a gyártósor elhagyása előtt minden jelölésnek rajta kell lenni. 3.6. A motor jelöléseinek pontos helyét a 6. számú melléklet 1. szakaszában található.

Source: https://magyarkozlony.hu/hivatalos-lapok/f6b3e0692e72240a5611df7a96e8e4a2624aeddb/dokumentumok/e8018d8f267c273beb7981b2cf88af0511256903/letoltes